DECIZIA COMISIEI
din 21 ianuarie 2009
de specificare, în conformitate cu Directiva 2006/7/CE a Parlamentului European și a Consiliului, a standardului ISO 17994:2004(E) ca standard pentru echivalența metodelor de analiză microbiologică
[notificată cu numărul C(2009) 119]
(2009/64/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2006/7/CE a Parlamentului European și a Consiliului din 15 februarie 2006 privind gestionarea calității apei pentru scăldat și de abrogare a Directivei 76/160/CEE (1), în special articolul 15 alineatul (1) litera (a),
întrucât:
(1)
Standardul internațional ISO 17994:2004(E) prezintă criteriile și procedurile de evaluare a echivalenței metodelor de analiză microbiologică.
(2)
Măsurile prevăzute de prezenta decizie sunt conforme cu avizul comitetului instituit prin articolul 16 alineatul (1) din Directiva 2006/7/CE,
ADOPTĂ PREZENTA DECIZIE:
Articolul 1
În sensul articolului 3 alineatul (9) din Directiva 2006/7/CE, standardul internațional ISO 17994:2004(E) „Calitatea apei - criterii pentru stabilirea echivalenței metodelor de analiză microbiologică” este specificat ca standard pentru echivalența metodelor de analiză microbiologică.
Articolul 2
Prezenta decizie se adresează statelor membre.
Adoptată la Bruxelles, 21 ianuarie 2009.